A gyakorlat helye: gyakorlóiskola

Időtartam: 10 óra/félév

Értékelés: M3

Értékelő: az illetékes tanszéki oktató

Ez a képzési forma három féléven (II-III-IV. félév) keresztül kötelező. Minden félévben 2-2 napot hospitálnak a hallgatók a kijelölt gyakorlóiskolába (egy félévben az egyik napon óvodai hospitálás is lehetséges).

A **II.** és **IV. félév**ben teljesítendő **pszichológiai hospitáláson**, valamint a **III. félévi pedagógiai hospitáláson** a TOKI Alkalmazott Pedagógia és Pszichológia Tanszék szakoktatója által megadott szempontok alapján figyelik meg a hallgatók a komplex pszichológiai/pedagógiai folyamat egyes részleteit.

A gyakorlatokról a hallgatók minden esetben ***Pedagógiai Napló*t** vezetnek, melynek tartalmaznia kell a gyakorlaton szerzett tapasztalatokat, pontos feljegyzéseket. A naplót a hospitálást követő egy héten belül kell leadni az illetékes főiskolai oktatónak, aki azt ellenőrzi és értékeli (M3).

**Pedagógiai hospitálás megfigyelési szempontjai**

**Harmadik félév: B-TAKG012**

**A gyakorlat helye:** SZTE Juhász Gyula Gyakorló Általános Iskolája, Alapfokú Művészetoktatási

 Intézménye, Napközi Otthonos Óvodája

**Időtartam:** 10 óra/félév

**Értékelés:** M3

**Értékelő:** Dr. Ormándi János főiskolai tanár

**A gyakorlat időpontja:** 2013. november 7. és 8.

A gyakorlatról a hallgatók minden esetben **Pedagógiai Napló**t vezetnek, melynek tartalmaznia kell a gyakorlaton szerzett tapasztalatokat, pontos feljegyzéseket. A naplót a hospitálást kövező 2 héten belül kell leadni
Dr. Ormándi János főiskolai tanárnak – SZTE JGYPK Tanító- és Óvóképző Intézet, Alkalmazott Pedagógia és Pszichológia Tanszék, Szeged, Hattyas u. 10 -, aki azt ellenőrzi és értékeli.

**Határidő:** 2013. november 22. 12:00 óra

**Pedagógiai hospitálás – Megfigyelési szempontok**

1. Figyelje meg a tanítási óra légkörét!
2. Milyen oktatási módszereket alkalmazott a tanító tanítás-tanulás folyamatában?
3. Figyelje meg a tanulásszervezési módszereket!
4. Hogyan motiválta és aktivizálta a tanulókat a pedagógus?
5. Milyen erősítő értékelő módszereket alkalmazott a tanítás során a pedagógus? (Esetleges jutalmazás)
6. Figyelje meg a problémafelvetés gyakoriságát!
7. Figyelje meg a magatartásra vonatkozó megnyilvánulásokat!
8. Hogyan értékeli a személyiség-, képességfejlesztés lehetőségeit a megfigyelt órákon?

A megadott megfigyelési szempontoknak megfelelően szíveskedjenek minimum 3 oldal terjedelemben tanulmányt készíteni.

A beadott munka borítóján szerepelje: **EHA-kód, név, évfolyam, szak és tanév**.